Ministerstvo pre hospodársku stratégiu Slovenskej republiky

Ministerstvo pre hospodársku stratégiu Slovenskej republiky bolo v rokoch 1990 až 1991 ústredným orgánom štátnej správy pre tvorbu súhrnnej stratégie hospodárskeho a sociálneho rozvoja Slovenskej republiky, jej územných celkov a pre rozvoj vedy. Pri svojom vzniku prevzalo časť pôsobnosti zanikajúcej Slovenskej komisie pre plánovanie a vedeckotechnický rozvoj.

Ministerstvo bolo zrušené k 1. augustu 1991 Zákonom 298/1991 Z.z. Jeho pôsobnosť:
 vo veciach štrukturálnej politiky prešla na Ministerstvo hospodárstva Slovenskej republiky,
 vo veciach vedy a vedeckotechnického rozvoja prešla na Ministerstvo školstva, mládeže a športu Slovenskej republiky,
 vo veciach informatiky prešla na Ministerstvo dopravy a spojov Slovenskej republiky,

Ministri 
Jediným ministrom bol Rudolf Filkus.

Referencie 

Zrušené ministerstvá Slovenskej republiky